**NOTA DE PREMSA 03/03/22**

**Baqueira Beret mantindrà les quatre àrees obertes fins al 18 d’abril**

**L'estació de la Vall d'Aran i Valls d’Àneu oferirà les quatre àrees de Baqueira, Beret, Bonaigua i Baciver obertes fins al dia previst de tancament de l'estació el 18 d'abril, sempre que les condicions meteorològiques i de neu ho permetin. Això significarà gran part dels quilòmetres esquiables oberts i els principals serveis de restauració i altres equipaments funcionant amb tota normalitat.**

Encara que la previsió des de principi de temporada era el tancament de l'àrea de Beret el dia 27 de març, els responsables de l'Estació han decidit mantenir obertes fins a la data anunciada de final de temporada, el 18 d'abril, les màximes instal·lacions possibles tenint en compte els criteris de seguretat i sostenibilitat; oferint als clients la màxima diversió amb la qualitat habitual de l'Estació del Pirineu de Lleida.

D'aquesta manera, Bonaigua i Baqueira tindran la majoria de les seves pistes obertes. Respecte a l'àrea del Baciver, continuarà també activa tant el telesquí Saumet com el que dona nom a aquesta zona.

Respecte a Beret, estaran oberts els TSD Jesús Serra, TSD Dera Reina, TQ Fernández-Ochoa, TSD Blanhiblar i el nou remuntador TSD Clòt der Os. D'aquesta manera es garanteix gaudir de l'estació en una àrea molt apreciada pels clients i alhora necessària per als clubs que realitzen els seus entrenaments i carreres socials de fi de temporada en la zona habilitada per a això. El Snowpark Era Marmòta també estarà obert amb el seu equip de shapers treballant per a assegurar el seu perfecte estat.

En quant a la restauració, estaran oberts els principals restaurants gastronòmics d'altura de l'estació: Möet Winter Lounge, 5J Grill Baqueira i Refugi San Miguel. També estaran oberts el Bosque a Baqueira 1800 i a Beret l'Audi Bar i el bar amb la seva enorme terrassa i el pàrrec de Argulls. D'altra banda, els serveis de botiga i lloguer de Baqueira Store-Ski Service estaran també en ple funcionament.

Aquesta informació es pot veure modificada amb el pas dels dies per condicions meteorològiques i de seguretat. Des de l'Estació s'informarà de qualsevol novetat al respecte.

I mentrestant, a Baqueira Beret segueixen amb molta activitat per a tots els públics. El passat cap de setmana es va viure la setena edició de la BBB Ski&Snowboard Race Experience amb més de 400 participants, entre molta diversió, celebrant al seu torn carnestoltes i amb condicions excepcionals de neu i temps. El dia va finalitzar amb un gran esdeveniment organitzat pel patrocinador oficial Audi: e-tron ski night, il·luminant les pistes de la Cara Nord. Dues-centes persones van baixar la Cara Nord de Baqueira amb llums led i en arribar a la zona del Moët Winter Lounge van gaudir d'un espectacle de música i llum mentre es presentava el nou Audi Q4 etron.

Fins a final de temporada encara queda molta activitat en les pistes de Baqueira Beret:

**Agenda**

**5 i 6 de març**: Trofeu Fundació Jesús Serra. La mítica carrera del fundador de l'Estació que arriba a la seva 14a edició. Informació i inscripcions:

www.fundacionjesusserra.org/trofeo-esqui

**11, 12 i 13 de març:** Top CAEI FIS. Campionat d'Espanya de SG, GS i SL. Carrera d'esquí alpí organitzada per club CAEI.

**19 de març:** Campionat España Slopestyle Freeski&Surf de neu FIS, en Snowpark Era Marmota, organitzat per RFEDI .

**25, 26 i 26 de març**: Final Copa Espanya U14-U16 Audi Quattro Cup, esdeveniment d'esquí alpí de competició a disputar en el Stadium de Beret amb un SG, GS i un SL destinat a esportistes amb llicència de corredor que participin en la Copa d'España Audi U16 de RFEDI

**25 i 26 de març:** Polar Sound Festival, arriba per segon any el festival amb la millor música i la millor neu. Amb artistes de referència a nivell nacional. Més informació i entrades: www.polarsound.es

**26 de març:** El Valle Grita, homenatge a Pau Donés, a la seva trajectòria artística i sobretot, a la seva qualitat humana; tindrà lloc el 26 de Març sobre la neu del Pla de Beret. Informació i participació: www.elvallegrita.org

**8 i 9 d'abril**: Campionat d'Espanya Snowboardcross i skicross

**Més informació premsa:**

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

[www.facebook.com/BaqueiraBeretEsqui](http://www.facebook.com/BaqueiraBeretEsqui)

[www.twitter.com/baqueira\_beret](http://www.twitter.com/baqueira_beret)

@baqueira\_beret